નવસારી શહેરનાં પશ્ચિમ વિભાગે જલાલપોરના વર્ષો જુના થાણા તળાવ ફરતે 'લેક ફ્રન્ટ' (તળાવ ફરતે ગાર્ડન વગેરે) બનાવવામાં આવશે. આ કામની શરૂઆત પણ થઇ ચૂકી છે. નવસારી શહેરની બહુમતી વસ્તી આમ તો પૂર્વ વિભાગમાં વસે છે. આમ છતાં શહેરનાં પશ્ચિમ વિભાગમાં પણ 25 થી 30 ટકા વસ્તી (40 થી 45 હજાર) વસે છે. પાલિકાનાં ત્રણ વોર્ડ 1, 7 અને 8 નાં લોકો અહીં વસે છે. 25 થી 30 ટકા વસ્તી અહીં વસવાટ કરતી હોવા છતાં એક પણ ગાર્ડન નથી, મનોરંજન પાર્ક જેવું કઇ પણ નથી. હવે અહીંની પાલિકા નવસારીનાં પશ્ચિમ વિભાગમાં સૌપ્રથમ જાહેર મનોરંજન, ગાર્ડન પાર્ક બનાવી રહી છે.